11.7.2012 Jurnalul Oficial al Uniunii Europene L 179/19 DECIZIA CONSILIULUI din 22 iunie 2012 de abrogare a Deciziei 2010/422/UE privind existența unui deficit excesiv în Bulgaria (2012/370/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 126 alineatul (12), având în vedere recomandarea Comisiei Europene, întrucât: (1) La 13 iulie 2010, prin Decizia 2010/422JUE (!), în urma unei propuneri a Comisiei în conformitate cu articolul 126 alineatul (6) din tratat, Consiliul a decis că în Bulgaria există un deficit excesiv. Consiliul a constatat că deficitul public general a ajuns la 3,9 % din PIB în 2009, depășind valoarea de referință de 3 % din PIB prevăzută în tratat, în timp ce datoria publică generală brută era la nivelul de 14,8 % din PIB, cu mult sub valoarea de referință de 60 % din PIB prevăzută în tratat (?). La 13 iulie 2010, în conformitate cu articolul 126 alineatul (7) din tratat și cu articolul 3 alineatul (4) din Regulamentul (CE) nr. 1467/97 al Consiliului din 7 iulie 1997 privind accelerarea și clarificarea aplicării procedurii de deficit excesiv (?), Consiliul a adresat Bulgariei o reco- mandare, pe baza unei recomandări a Comisiei, în vederea soluţionării situaţiei de deficit excesiv până cel târziu în 2011. Recomandarea a fost făcută publică. În conformitate cu articolul 4 din Protocolul privind procedura aplicabilă deficitelor excesive anexat tratatelor, Comisia furnizează datele necesare pentru punerea în aplicare a procedurii respective. În cadrul aplicării acestui protocol, statele membre trebuie să transmită date privind deficitele şi datoriile publice şi alte variabile conexe de două ori pe an, înainte de 1 aprilie şi respectiv 1 octombrie, în conformitate cu articolul 3 din Regulamentul (CE) nr. 479/2009 al Consiliului din 25 mai 2009 privind aplicarea Protocolului privind procedura aplicabilă deficitelor excesive anexat la Tratatul de instituire a Comunității Europene (/). Atunci când analizează dacă ar trebui abrogată o decizie privind existența unui deficit excesiv, Consiliul ar trebui să ia o decizie pe baza datelor notificate. În plus, o () JO L 199, 31.7.2010, p. 26. (?) Deficitul şi datoria publice generale pentru 2009 au fost ulterior revizuite, fiind în prezent de 4,3 % din PIB și, respectiv, de 14,6 % din PIB. () JO L 209, 2.8.1997, p. 6. ( JO L 145, 10.6.2005, p. 1. decizie privind existența unui deficit excesiv ar trebui abrogată numai în cazul în care previziunile Comisiei indică faptul că deficitul nu va depăși pragul de 3% din PIB pe perioada analizată în previziuni (*). Pe baza datelor furnizate de Comisie (Eurostat) în confor- mitate cu articolul 14 din Regulamentul (CE) nr. 479/2009, ca urmare a notificării primite din partea Bulgariei înainte de 1 aprilie 2012 şi pe baza previ- ziunilor din primăvara 2012 ale serviciilor Comisiei, sunt justificate următoarele concluzii: — obiectivele bugetare au fost în mod constant depășite în perioada de după anul de deficit excesiv. Deficitul public general a fost redus la 3,1 % din PIB în 2010 și a scăzut şi mai mult în 2011, până la 2,1 % din PIB, față de ţintele stabilite inițial de 3,8% și, respectiv, 2,5 %. Corectarea deficitului a fost deter- minată în principal de un control strict al creşterii cheltuielilor, inclusiv prin îngheţarea salariilor din sectorul public și a pensiilor, din care a rezultat o scădere a raportului cheltuieli-PIB cu 5,5 puncte procentuale între 2009 şi 2011. În programul de convergență pentru 2012, se estimează că deficitul va continua să scadă la 1,6 % din PIB în 2012 şi la 1,3 % din PIB în 2013. În previziunile din primăvara 2012 ale serviciilor Comisiei, se estimează că deficitul public general se va îmbunătăți, ajungând la 1,9 % din PIB în 2012 şi la 1,7% din PIB în 2013, sprijinit de menţinerea îngheţării salariilor din sectorul public, precum şi de o ameliorare ciclică a veniturilor; — în previziunile din primăvara 2012 ale serviciilor Comisiei, se estimează un sold ajustat ciclic, excluzând măsurile unice şși pe cele temporare, de 0,7% din PIB în 2012 și de 0,8% din PIB în 2013, pe baza ipotezei de statu-quo. Între timp, în 2012 şi 2013, se estimează că rata de creştere a cheltuielilor publice excluzând măsurile discreționare referitoare la venituri va rămâne sub rata de referință pe termen mediu a creşterii potențiale a PIB-ului, prevăzută la articolul 5 alineatul (1) din Regulamentul (CE) nr. 1466/97 al Consiliului din 7 iulie 1997 privind consolidarea supravegherii  pozițiilor bugetare şi supravegherea şi coordonarea politicilor economice (*); () În conformitate cu „Specificaţiile privind punerea în aplicare a Pactului de stabilitate şi de creştere şi orientările referitoare la forma și conținutul programelor de stabilitate și de convergență”, astfel cum au fost convenite de Consiliu la 24 ianuarie 2012. A se vedea: http://ec.europa.eu/economy_finance/economic_governance/ sgp/pdf|coc[code_of_conduct_en.pdf () JO L 209, 2.8.1997, p. 1.